Jeg er fornylig flyttet ind i en bolig hvor Yousee er udbyder. 
Lad os tage det positive først.
Da jeg ringede ind for at bestille internet var alt i orden og god service. 
Hastigheden på mit internet er som lovet, intet at klage over der.

Derfor kan det måske undre nogen at jeg kun giver en stjerne.

Der hvor det desværre går HELT galt er når man skal have fat i kundeservice og har brug for hjælp. 

Jeg har desværre været igennem et langt, tungt og forvirrende forløb som jeg gerne vil beskrive herunder for at hjælpe andre der kunne ende i samme situation. Og til dig der evt. besvarer denne besked, jeg bliver fuldstændig vanvittig hvis du skriver jeg kan skrive til isupport @ yousee dk for at få en udredning. Min adresse står i bunden af anmeldelsen, så i kan altid ringe hvis i vil have uddybet noget af det jeg har skrevet. Jeg er sikker på at mit telefonnummer er i jeres system, kig under kunder eller kategorien "dem vi lover at ringe tilbage til uden at gøre det"

Da jeg bestiller Yousee i min nye lejlighed bliver jeg lovet en offentlig ip adresse. Efter at have fået mit modem og får det sluttet til kan jeg konstaterer at jeg ikke har en offentlig ip adresse. 
Jeg ringer herefter ind og beder om at få den da jeg nu har bestilt den, efter lang tids venten får jeg at vide at det ikke er noget yousee udbyder.
Den unge mand som jeg taler med skriver en note til den sælger jeg har talt med således at jeg vil blive ringet op hurtigst muligt for at finde en løsning. 

Få dage efter går internettet ned i den bygning jeg bor i, jeg ringer ind og siger internettet ikke virker i den bygning jeg bor i. Det er hvad der sker. Da hun spørger om der er andet hun kan gøre, spørger jeg ind til min verserende sag med min offentlige ip adresse, her bliver jeg lovet at selvfølgelig vil personen der har lovet mig en offentlig ip adresse ringe tilbage.

En uge efter jeg stadig ikke har fået en offentlig ip adresse ringer jeg igen for at høre status. Her kommer jeg i kontakt med en ung mand der intet ved om det jeg ringer om. Den første del af forløbet går med at prøve at få mig til at ringe til modem producenten og prøve at få mig til at slukke modemmet i to timer for så at tænde det igen. Han har ikke nogen forståelse for hvad der rent teknisk er mit problem og prøver bare at affærdige mig med at mit modem skal genstartes og jeg så skal ringe igen (sikkert når han har fri). Efter en time får han fat i en anden tekniker der forstår problemet og giver mig min ip adresse. 
Den sælger der lovede at ringe tilbage hørte jeg aldrig fra, komplet uacceptabelt!

Efter et par dage kunne jeg ikke logge ind i min router, jeg arbejder med server og netværksdrift til daglig, så det er ikke fordi jeg er komplet idiot inden for teknik. 
Jeg ringer igen ind og efter lang tid fortæller hende jeg snakker med at det er et generelt problem og jeg bare skal vente, så vil hun ringe mig op igen når det virker. 
Grundet min tidligere erfaring med yousee har jeg desværre mine bange anelser om at hun ikke har tænkt sig at gøre noget ved det ,og ringer derfor ind igen og får fat i en anden tekniker som ikke har hørt om det "generelle problem" med at logge ind i routeren. Hun henviser til yousees udvidet support som kan konstatere en fejl og løser det med det samme. Hende der lovede at ringe tilbage har selvfølgelig ikke ringet tilbage. Det er komplet uacceptabelt og noget forbandet svineri at behandle kunder på den måde. Hvis ikke jeg havde haft en god viden inden for IT havde jeg stadig haft mine problemer. 

Mit råd til jer der har yousee er ALDRIG at acceptere at de skal ringe tilbage, bare sig ok og ring ind igen og forhåbentlig får i fat i en der vil/kan hjælpe jer.

Jeg er så skuffet over den service jeg har fået. 

Desuden er det en sand fornøjelse at jeg skal betale for en tv pakke jeg ikke bruger, bare for at få internet. 

Mvh Emil Rude.

Munkemøllestræde 20,2,2
5000 Odense C